દહેજ ઘોઘા રોરો ફેરી સર્વિસ ગુરૂવારે ફરી એક વખત વિધ્નમાં પડી છે. આ રોરો ફેરીમાં વાહનો પણ લઈ જઈ શકાય તેવું વિશાળ જહાજ સામેલ કરવામાં આવ્યું છે. આ શીપનું મુખ્યમંત્રી વિજય રૂપાણી અગાઉ ૧૨ ઓક્ટબરનાં રોજ દહેજથી ઉદ્ઘઘાટન કરાવવાના હતા. જેમાં વિધ્ન આવતાં કાર્યક્રમ મોકૂફ રહ્યો હતો. બાદમાં ઉદ્ઘઘાટનની તારીખ અને સ્થળ બન્ને બદલીને આગામી ૨૭ ઓક્ટોબરે ભાવનગરનાં ઘોઘા ખાતેથી આ ફેરીનું ઉદ્ઘઘાટન થવાનું હતું. જેમાં પણ ગુરૂવારે ફરીથી વિધ્ન આવ્યું છે. ઘોઘાથી દહેજ તરફ પરિક્ષણનાં ભાગરૂપે આવી રહેલા શીપ સાથે રહેલી ટગ બોટ દરિયામાં છુટી પડી જતાં તેમાં પલટી ખાઈ ગઈ હતી. જેમાં ૭ લોકો સવાર હતા. હાલમાંતો ૬ લોકોને રસ્ક્યુ કરી લેવાયા છે. પરંતુ હજી પણ એક વ્યક્તિ ગુમ હોવાથી તેની શોધખોળ ચાલી રહી છે.